เอสรา 1

เอสรา 1  เป็นบทแรกของหนังสือเอสราของพันธสัญญาเดิมในคัมภีร์ไบเบิลของศาสนาคริสต์หรือของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดาร แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้
เอสรา 1 ประกอบด้วยเรื่องเล่าเกี่ยวกับพระราชกฤษฎีกาของไซรัสและการกลับมายูดาห์ครั้งแรกหลังการพลัดถิ่นนำโดยเชชบัสซาร์ รวมถึงการคืนเครื่องใช้ของพระวิหารศักดิ์สิทธิ์ และยังเป็นส่วนหนึ่งของตอนที่ประกอบด้วยบทที่ 1 ถึง 6 เกี่ยวกับประวัติศาสตร์ก่อนการมาถึงของเอสราในผ่นดินยูดาห์ เมื่อ 468 ปีก่อนคริสตกาล ประโยคเปิดของบทนี้ (และหนังสือเล่มนี้) เหมือนกันกับประโยคสุดท้ายของ 2 พงศาวดาร
กระบอกไซรัส.
กระบอกไซรัสมีข้อความที่เกี่ยวข้องกับพระราชกฤษฎีกาของไซรัสซึ่งให้ภูมิหลังทางประวัติศาสตร์ของหนังสือเอสรา:
<templatestyles src="Template:Blockquote/styles.css" />เราคืนรูปของพระซึ่งประทับอยู่ที่นั่น [คือในบาบิโลน] ไปยังที่ของพระเหล่านั้น และเราให้พระเหล่านั้นประทับอยู่ในพระนิเวศตลอดกาล เรารวบรวมประชากรทั้งหมดของพระเหล่านั้นและส่งคืนพวกเขากลับไปที่ที่พวกเขาอยู่
พระราชกฤษฎีกาของไซรัสมีความสำคัญต่อการกลับมาของชาวยิว เพราะแสดงให้เห็นว่าพวกเขาไม่ได้หลุดพ้นจากอำนาจบาบิโลน แต่ได้รับพระบรมราชานุญาตจากกษัตริย์แห่งเปอร์เซียในปีแรกแห่งรัชสมัยของพระองค์ และการบรรลุผลสำเร็จของคำเผยพระวจจนะเจ็ดสิบปีของเยเรมีย์ (เยเรมีย์ 25:11 -14, เยเรมีย์ 29:10 -14)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 11 วรรค
พยานต้นฉบับ.
มีคำแปลเป็นภาษากรีกคอยนีที่รู้จักในชื่อเซปทัวจินต์ ทำขึ้นในช่วงไม่กี่ศตวรรษสุดท้ายก่อนคริสตกาล สำนาต้นฉบับโบราณที่หลงเหลืออยู่ของเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; คริสต์ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; คริสต์ศตวรรษที่ 5)
หนังสือกรีกโบราณที่เรียกว่า 1 เอสดราส (Greek: Ἔσδρας Αʹ) ประกอบด้วยเนื้อหาบางส่วนของ 2 พงศาวดาร, เอสรา และเนหะมีย์ รวมอยู่ในฉบับส่วนใหญ่ของเซปทัวจินต์ และอยู่ในลำดับก่อนหนังสือเดี่ยวของเอสรา–เนหะมีย์ (ซึ่งมีชื่อในภาษากรีกว่า Ἔσδρας Βʹ) 1 เอสดราส 2:1–14 เทียบเท่ากับเอสรา 1:1–11 (พระราชกฤษฎีกาของไซรัส)
สำเนาต้นฉบับในยุคต้นที่มีข้อความของบทนี้เป็นภาษาฮีบรูคือฉบับเลนินกราด (Leningrad Codex; ค.ศ. 1008) หนังสือเอสรา-เนหะมีย์ทั้งเล่มหายไปจากฉบับอะเลปโป (Aleppo Codex) ตั้งแต่การจลาจลต่อต้านชาวยิวในอะเลปโปในปี ค.ศ. 1947
เรื่องเล่าในคัมภีร์ไบเบิล.
เอสรา 1 เริ่มต้นด้วยการให้บริบททางประวัติศาสตร์ของเหตุการณ์จริง: "ในปีแรกแห่งรัชกาลไซรัสกษัตริย์แห่งเปอร์เซีย" แต่ตามมาทันทีด้วยความเกี่ยวกับพระยาห์เวห์ผู้ทรงมีอำนาจควบคุมที่แท้จริงและได้ตรัสเกี่ยวกับเหตุการณ์นี้แล้วตั้งแต่ก่อนการประสูติของไซรัส (อิสยาห์ 44:28; 45:13) และการทำให้พระวจนะผ่านการเผยของเยเรมีย์สำเร็จ
ววรค 1.
<templatestyles src="Template:Blockquote/styles.css" />ในปีแรกแห่งรัชกาลไซรัสกษัตริย์แห่งเปอร์เซีย เพื่อพระวจนะของพระยาห์เวห์ที่ตรัสโดยปากของเยเรมีย์จะสำเร็จ พระยาห์เวห์ทรงเร้าจิตใจของไซรัสกษัตริย์แห่งเปอร์เซีย พระองค์จึงทรงป่าวประกาศตลอดราชอาณาจักรของพระองค์ และทรงบันทึกเป็นลายลักษณ์อักษรลงด้วยว่า
ววรค 2.
<templatestyles src="Template:Blockquote/styles.css" />ไซรัสกษัตริย์แห่งเปอร์เซียตรัสดังนี้ว่า 'พระยาห์เวห์พระเจ้าแห่งฟ้าสวรรค์ได้ประทานบรรดาราชอาณาจักรแห่งแผ่นดินโลกแก่เรา และพระองค์ทรงกำชับให้เราสร้างพระนิเวศให้พระองค์ที่เยรูซาเล็มซึ่งอยู่ในยูดาห์'
วรรค 3.
<templatestyles src="Template:Blockquote/styles.css" />มีใครในหมู่พวกท่านที่เป็นประชากรของพระองค์? ขอพระเจ้าของเขาสถิตกับเขา และขอให้เขาขึ้นไปยังเยรูซาเล็ม ซึ่งอยู่ในยูดาห์และสร้างพระนิเวศของพระยาห์เวห์พระเจ้าแห่งอิสราเอล คือพระองค์ทรงเป็นพระเจ้าผู้สถิตในเยรูซาเล็ม
วรรค 4.
<templatestyles src="Template:Blockquote/styles.css" />และคนทั้งปวงที่เหลืออยู่ ไม่ว่าเขาจะอาศัยอยู่ ณ ที่ใด ให้บรรดาคนตามที่นั้นๆ ช่วยเขาด้วยเงินและด้วยทองคำ ด้วยข้าวของและสัตว์เลี้ยง นอกเหนือจากของถวายด้วยความสมัครใจ สำหรับพระนิเวศของพระเจ้าซึ่งอยู่ในเยรูซาเล็ม
วรรค 7.
<templatestyles src="Template:Blockquote/styles.css" />กษัตริย์ไซรัสก็ทรงนำเครื่องใช้ของพระนิเวศของพระยาห์เวห์ออกมา ซึ่งเป็นเครื่องใช้ที่เนบูคัดเนสซาร์ได้ทรงกวาดมาจากเยรูซาเล็ม และทรงเก็บไว้ในวิหารแห่งพระของพระองค์
ทรัพย์ของพระวิหารที่เนบูคัดเนสซาร์นำไป (2 พงศาวดาร 36:18) ได้กลับคืนสู่เยรูซาเล็มในตอนนี้